বেলাগাম বসিরহাটের তৃণমূল সাংসদ ইদ্রিশ আলি। সিপিএম নেতা গৌতম দেবের ‘ঠ্যাং কেটে’ নেওয়ার হুমকি দিলেন। বিজেপি নেত্রী রূপা গঙ্গোপাধ্যায়কে ‘রামছাগল’ বলে কটাক্ষ করেন। 
মঙ্গলবার বারাসত ২ নম্বর পঞ্চায়েত সমিতির দাদপুর গ্রাম পঞ্চায়েতের এক সভায় উপস্থিত থেকে কুকথার জোয়ার আনেন ইদ্রিশ। সাংসদের এ হেন কার্যকলাপকে ভাল ভাবে নেয়নি দল। বুধবারই তৃণমুলের মুখপাত্র ডেরেক ও’ ব্রায়েন জানিয়ে দিয়েছেন, ইদ্রিশের কার্যকলাপকে তৃণমূল মোটেও হালকা ভাবে নিচ্ছে না। তারা ইদ্রিশের উপরে রাশ টেনে ধরছে। ডেরেক বলেন, ‘‘দল মোটেও হালকা ভাবে বিষয়টা নিচ্ছে না। গোটা ঘটনাকে সমর্থনও করছে না। ইদ্রিশ আলিকে লিখিত ভাবে ব্যাখ্যা করতে হবে।’’ 
 
ইদ্রিশের সেই ভিডিও—